### Beslutning

Godkendt.

Afbud: Lotte Christoffersen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokaldemokratisk proces. Maja Larsen lokalområde søger om frigivelse af midler til nyt låse system og video overvågning i [adresse].

## Indstillinger

Direktøren indstiller, at ansøgningen imødekommes med en rammebevilling på 51.800 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Maja Larsen lokalområde har 350.000 kr. til rådighed i Få det fikset puljen. Lokalområdet har afholdt borgermøde den 27. november 2024, hvor der blev godkendt seks projekter, heraf adgang til toiletter i hallen ved den nyetablerede multibane.

Det nye låsesystem vil alene give adgang til forhallen og de nuværende toiletter. Der er ofte aktivitet på multibanen, når hallen og dens toiletfaciliteter er lukkede. Ønsket om adgang til toiletter er derfor stort, da det betyder, at flere kan have længerevarende aktivitet på multibanen.

Der skal opsættes video i forhallen, så der kan optages ved aktivitet og dermed eliminere tilløb til hærværk og flok mentalitet/varmestue i forhallen. Det skal selvfølgelig opsættes efter gældende lovgivning og med tydelig skiltning mv.

Multibanen har nu været i brug i et par år med stor aktivitet fra byens borgere, og der ses ikke hærværk eller ødelæggelse på faciliteterne. Dette ser man gerne fortsætte.

Projektet søger om 51.800 kr. ekskl. moms til indkøb og montering af nyt låse system og video overvågning.

*Drift og vedligeholdelse*

Lokalområdet varetager drift og vedligeholdelse.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Maja Larsen lokalområde har 350.000 kr. i deres Få det fikset pulje.

Den samlede anlægssum til nyt låse system og video overvågning udgør 51.800 kr.

Hvis projektet med nye energirigtige lamper i [adresse] godkendes, resterer der herefter 233.200 kr. til øvrige Få det fikset projekter i [adresse].

[adresse] bemærkninger er indarbejdet i sagen.

### Sagens forløb

10/12/2025 Økonomiudvalget
Anbefales.

Afbud: Joakim Olsen